b'\n_START_ARTICLE_\nNorve\xc5\xa1ka kraljeva garda\n_START_SECTION_\nZgodovina\n_START_PARAGRAPH_\nGarda je bila ustanovljena leta 1856, ko je kralj \xc5\xa0vedske in Norve\xc5\xa1ke Oskar I. izrazil \xc5\xbeeljo, da \xc5\xbeeli imeti posebno norve\xc5\xa1ko enoto, ki bi utrdila njegovo oblast v obeh de\xc5\xbeelah. Zbrana je bila skupina 100 vojakov, ki se je za to naloga iz\xc5\xa1olala poleti leta 1856 in nato 1. novembra prispela v Stockholm._NEWLINE_Leta 1888 so trenja med dr\xc5\xbeavama postajala vedno ve\xc4\x8dja, zato je bila \xc4\x8deta preme\xc5\xa1\xc4\x8dena v Christianio (danes Oslo), kjer je \xc5\xa1e naprej opravljala ceremonialno dol\xc5\xbenosti, ko je bil kralj tam. Poleg tega pa so bataljon uporabljali tudi kot testno enota za: zimsko bojevanje, nove voja\xc5\xa1ke postopke in opremo. Tako je bilo vse do leta 1905, ko je unija med \xc5\xa0vedsko in Norve\xc5\xa1ko razpadla in je Norve\xc5\xa1ka postala samostojna dr\xc5\xbeava. Vodstvo nove dr\xc5\xbeava je prevzel danski princ Karl, ki je nato postal norve\xc5\xa1ki kralj Haakon VII. Garda, ki je do takrat \xc5\xa1tela le 100 pripadnikov, se je takrat mo\xc4\x8dno okrepila na velikost bataljona in prevzela nove naloga, njihova glavna naloga pa je bila varovanja kraljeve dru\xc5\xbeine._NEWLINE_Med drugo svetovno vojno, ko je Nem\xc4\x8dija napadla Norve\xc5\xa1ko, se je gardi posre\xc4\x8dilo odbiti napad nem\xc5\xa1kih padalcev in tako re\xc5\xa1iti kraljevo dru\xc5\xbeino in vlado pred zajetjem. Pozneje so se pripadniki garde borili \xc5\xa1e pri Lundeh\xc3\xb8gda v bli\xc5\xbeini Lillehammerja in Dovrefjellu. Zardi \xc5\xa1tevilnih zmag, ki si jih je bataljon priboril v spopadu z nem\xc5\xa1ko vojsko, so jim Nemci pravili \xc2\xbb\xc4\x8drni vragi\xc2\xab\xc2\xa0zaradi njihovih temnih uniform. Po povratku kralja iz Zdru\xc5\xbeenega kraljestva je bataljon prevzel stare naloge. Poveljstvo bataljona je bilo leta 1985 premaknjeno iz centra Osla na obrobje, kjer so zgradili nove voja\xc5\xa1nice.\n_START_SECTION_\nDol\xc5\xbenosti regimenta\n_START_PARAGRAPH_\nDol\xc5\xbenosti regimenta se v desetletjih, odkar obstaja, niso kaj dosti spremenile. Njegova glavna dol\xc5\xbenost je varovanje kraljeve dru\xc5\xbeine v primeru vojne, v \xc4\x8dasu miru pa ima regiment stra\xc5\xbearske in ceremonialne dol\xc5\xbenosti, kot so razne dr\xc5\xbeavne otvoritve, slovesnosti, obletnice in obiski tujih dr\xc5\xbeavnikov.\n_START_SECTION_\nMenjava garde\n_START_PARAGRAPH_\nMenjava garde pred kraljevo pala\xc4\x8do poteka vsak dan od 13.30 do 14.00. \xc4\x8ceprav menjava garde ni tako velika kot velika kot v Veliki Britaniji, kljub temu pritegne \xc5\xa1tevilne radovedne\xc5\xbee in turiste.\n_START_SECTION_\nObleka\n_START_PARAGRAPH_\nObleka se v 141 letih, odkar obstaja bataljon, ni bistveno spremenila. Najve\xc4\x8dji dodatek, k tradicionalni voja\xc5\xa1ki uniformi je bilo pero, ki so ga prevzeli od italijanskih bersaljerov. Ti so leta 1860 tako navdu\xc5\xa1ili \xc5\xa1vedsko princeso Louise, da je podobno opravo zahtevala tudi od svojih vojakov. Tradicionalna voja\xc5\xa1ka uniforma je temno modre barve. Hla\xc4\x8de imajo na vsaki hla\xc4\x8dnici belo \xc4\x8drto. Na glavi majo kapo s peresom in zna\xc4\x8dko v nacionalnih barvah dr\xc5\xbeave in kraljevo krono. Okoli pasu imajo pas z nabojniki, oboro\xc5\xbeeni pa so s pu\xc5\xa1ko Heckler & Koch G3. Tako kot britanska kraljeva garda je tudi norve\xc5\xa1ka garda oboro\xc5\xbeena s pravim strelivom.\n_START_SECTION_\nMaskota\n_START_PARAGRAPH_\nMaskota bataljona je bil pingvin Nils Olav iz Edinbur\xc5\xa1kega \xc5\xbeivalskega vrta. Pingvin je postal maskota leta 1961, ko je norve\xc5\xa1ka garda v Edinburgu obiskala tradicionalno parado voja\xc5\xa1kih gard iz dr\xc5\xbeav commonwealtha in ostalega sveta. Takrat so pingvinu prvi\xc4\x8d podelili \xc4\x8din, nato pa ga povi\xc5\xa1ali vsaki\xc4\x8d, ko je norve\xc5\xa1ka garda obiskala Edinburg. Pingvin je poginil leta 1987, njegovo vlogo pa je prevzel nov pingvin Nils Olav II. Do leta 2005 je pingvin napredoval do \xc4\x8dina polkovnika, poleg tega pa je bil \xc5\xa1e odlikovan za dolgo slu\xc5\xbeenje v norve\xc5\xa1ki vojski in za to prejel posebno odlikovanje._NEWLINE_15. avgusta 2008 je bil pingvin povi\xc5\xa1an v viteza ob prisotnosti norve\xc5\xa1kega kralja Haralda V. Takrat je pingvinu pripadala \xc4\x8dast, da je pregledal postrojeno norve\xc5\xa1ko kraljevo gardo, na desni plavuti pa se mu je svetilo popolnoma novo in doslej najvi\xc5\xa1je odlikovanje, ki ga je kadarkoli prejela kaka \xc5\xbeival ali maskota.'